《次韵》
宋代·许月卿

临川老儒王半山，文章未肯班传间。
亦有临淄晏元献，乐府一奏开天颜。
我来此州嗟何晚，前哲风流挽不还。
泉石黯淡山气瘦，芙蓉飘零秋意阑。
有客携诗来过我，议论磊落文波澜。
诗盟岂止寻宗派，理学犹规拜将坛。
风雷凛凛三寸舌，招槌贤拂佐天悭。
古来言行要相副，愿言大德不逾闲。
秋月皎皎鹤蹲蹲，春风洩洩禽关关。
江岷山兮溪嶓冢，天根蹑兮月窟攀。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。